
Rakennustietolomakkeen täyttöohje		          
Alkuperäisten rakennuslupien kohdentaminen ei monesti ole mahdollista, joten rakennusten käsin mittaaminen on tärkeää! Rakennusten alatietojen mittaamiseen voi käyttää myös olemassa olevia lupakuvia, jos tilamuutoksia ei ole tullut.
Lomakkeeseen merkitään kiinteistöllä tai sillä rakennuspaikalla olevien niiden rakennusten tiedot, joissa on puutteita. 
Jos pihaa tai rakennuspaikkaa halkoo useampi erillinen kiinteistöala, ilmoita rakennuksen alla olevan kiinteistönumero.
Voit palauttaa kyselyn 
1. Suoraan kunnantalon postilaatikkoon tai sisälle infopisteelle
2. Sähköpostin liitteenä rakennustarkastaja@kuortane.fi 
Huomioithan, ettei tavallinen sähköposti sovellu henkilötietoja sisältävien asiakirjojen turvalliseen toimittamiseen.
Älä liitä joukkoon kiinteistöverolippua tai verotietoja.
Jos on kysyttävää luvituksesta tai kiinteistön avoimien lupien tilasta, lähetä viesti rakennustarkastaja 
Katja Karoselle www.lupapiste.fi neuvontapalvelun kautta tai sähköpostiin rakennustarkastaja@kuortane.fi
Viestin lähettäminen Lupapisteen kautta ei edellytä luvan hakemista, mutta palvelun käyttö vaatii rekisteröitymisen.
Rakentamista ohjaava rakennusjärjestys löytyy rakennusvalvonnan sivuilta:
https://kuortane.fi/rakentaminen-ja-ymparisto/rakennusvalvonta/
Kiinteistönomistajan tulee tarkistaa mahdollisesti muuttuneet tiedot verohallinnon lähettämästä vuosittaisesta kiinteistöveropäätöksestä.






Lomakkeen täyttöohje:
Rakennuksen käyttötarkoitus 
Käyttötarkoitus määräytyy ensisijaisesti alkuperäisen luvan mukaan. Piharakennukset ilmoitetaan sen mukaan, mihin suurinta osaa rakennuksen kerrosalasta käytetään. Asuinrakennuksiksi katsotaan kuitenkin sellaiset rakennukset, joiden kerrosalasta vähintään puolet on virallista asuinhuoneistoalaa.
Valmistumisvuosi, jos tarkkaa valmistumisen ajankohtaa ei ole tiedossa, arvio valmistumisvuodesta riittää.
Ilmoitettavien rakennusten lukumäärä: 
Kiinteistöllä sijaitsevien vain yli 10 m² rakennelmien tiedot ilmoitetaan. (Ei koske leikkimökkejä, koirankoppeja, grillikotaa tai halkovajaa)
Kokonais- ja kerrosala 
Kerrosalaan lasketaan rakennuksessa olevat rakennetut ja eristetyt huoneet ja tilat ulkoseinien ulkopintojen mukaan laskettuna. 
Tilassa tulee olla vähintään 2,2 metriä vapaata korkeutta ainakin yhdessä kohdassa. Alle 1,6 metriä korkeat osat jätetään kuitenkin pinta-alasta pois.
Jos rakennettuun tilaan on ainoa kulkuyhteys alle 2,2 metriä korkean tilan kautta (esim matalampi käytävä), kulkuyhteyden matala korkeus ei estä varsinaisen rakennettuna olevan tilan laskemista kerrosalaan. Kerrosalaan ei lasketa parvekkeita eikä avokatoksia. Käytöstä poistettuja, mutta rakennettuja huoneita ja tiloja ei jätetä pois laskennasta pelkästään sen vuoksi, ettei niitä tällä hetkellä käytetä.
kokonaisalaan kuuluu kerrosalaan lisättynä kaikkien kerrosten yhteen lasketut eristämättömät huoneet ja tilat (esimerkiksi eristämätön kuisti) ulkoseinien ulkopintojen mukaan laskettuna.
Kerrosluku (kokonaislukuina 1, 2, 3…)
Lasketaan kaikki kerrokset, kokonaan tai pääasiallisesti maanpinnan yläpuolella olevat kerrokset, joissa on asuin- tai työhuoneita tai rakennuksen pääasiallisen käyttötarkoituksen mukaisia tiloja. Kerrosluku ilmoitetaan kokonaislukuna.
Kellariala
Kaikki valtaosin maanalla olevat kerrokset ja niiden tilat joiden sisäkorkeus on minimissään 2.2 metriä.
Kantavien rakenteiden rakennusaine, julkisivumateriaali, lämmitystapa ja lämmönlähde kohdissa valitaan vain yksi vaihtoehto. 
· Suorassa sähkölämmityksessä takka/uunilämmitys on vain lisälämmitys.
· Ei kiinteää lämmitystä tarkoittaa, ettei lämmityslaitteita ole ikinä asennettu tai vanha on purettu.
· Pihasaunan yleisin lämmitysmuoto on uunilämmitys (kiuas) puilla.
· Rakennuksen varusteilla ja liittymillä tarkoitetaan rakennukseen asennettuja sekä paikalliseen järjestelmään tai verkkoon liitettyjä varusteita. 
Varuste merkitään myös silloin, kun se ei ole tällä hetkellä käytössä. Valinnan voi jättää tekemättä vain, jos varustetta tai liittymää ei ole koskaan asennettu tai se on kokonaan purettu.
Rakennukseen liitetyt verkostot: 
Jätevedet johdetaan kunnalliseen viemäriin tai kiinteistökohtaiseen järjestelmään. 
Vesijohto: vesi johdetaan rakennukseen vesiosuuskunnan tai kunnan vesijohdolla tai paikallisesta kaivosta.
Sähkö: liitetty valtakunnalliseen verkkoon suoraan tai jonkin toisen rakennuksen kautta.
Asuinrakennuksen asuinhuoneisto ja huoneistoalatiedot 
Huoneistoalan määrät ovat tarpeen tarkistaa vain silloin, kun rakennuksessa on virallisia asuin- tai toimitilahuoneistoja enemmän kuin kaksi ja tietojen puutteesta on toistuvaa haittaa eri viranomaisille.
Tiedot täydennetään jokaisesta asunnosta erikseen. Jos rakennuksessa on useampia kuin kaksi asuinhuoneistoa, tulee täyttää DVV lomake RH2 ja liittää se kyselyn mukaan. 

Maatalouden rakennukseksi merkatun rakennuksen on oltava todellisessa maatilakäytössä ja tämä on rakennuskohtaista.
Maatalouden eri tuotantorakennukset:
Kotieläinrakennukset 
Lypsykarjarakennukset
Lihakarjarakennukset
Sikalat
Lampolat ja vuohinavetat
Hevostallit
Siipikarjarakennukset
Turkiseläinrakennukset
Kasvihuoneet
Viljankuivaamot ja viljansäilytysrakennukset
Maatalouden varastorakennukset
Lantalat

Yleisimpiä rakennusluokkia
Asuinrakennus
Asuinrakennus, käytetään vain loma-asumiseen
Paritalo
Vapaa-ajanrakennus, kesämökki
Talousrakennus (autotalli, pihavarasto/rakennus)
Saunarakennus
Vaja (pieni eristämätön halko/pyörävaja)
Toimistorakennukset
Teollisuuden tuotantorakennukset
Liikerakennukset (myymälä-, majoitus- ja ravintolarakennukset)










Mitatut mitat mitataan metreinä kymmenyksen tarkkuudella esim. 17.2 m 
tai rakennuksen aloina esim. 34.2 m2.
Esimerkki rakennusten mittaamisesta. [image: Kuva, joka sisältää kohteen diagrammi, Tekninen piirros, Suunnitelma, luonnos

Kuvaus luotu automaattisesti]1. kerros: 12,5 m x 8,3 m = 103,7 m²
2. kerros: 12,5 m x 5,3 m = 66,2 m² (Kaikki rakennetut tilat, joiden sisäkorkeus on yli 1.6 metriä)
Kellari: 12,5 m x 4 m = 50 m² (huonekorkeus vähintään 2.2 metriä)
Yhteensä: 169,9 m² + kellari 50 m²Kuva 1. esimerkki asuinrakennuksen mittaaminen
Kuva 2. Esimerkki vapaa-ajan rakennuksen mittaaminen, jossa itse mökki on kerrosalaa. Kokonaisala on mökki + suljetun kuistin ala.

